text: Otte indbrud i biler på én nat
  28 november 2014 kl. 08.41
  Hele otte biler i Sønderborg fik torsdag nat besøg af en ubuden gæst. Politiet efterlyser nu formodet gerningsmand.
  Sønderborg Lokalpoliti har haft en usædvanligt travl nat, når det kommer til indbrud i biler. Otte biler blev udsat for indbrud.
  Anmelderen af det ene indbrud så en gerningsmand løbe fra stedet, som politiet mistænker for også at være indblandet i de øvrige indbrud.
  Manden beskrives som normal af bygning, 160-170 cm høj, mørk jakke og hvid styrthjelm med mønster. Han kørte fra Nørre Havnegade i Sønderborg på en knallert, der ikke larmede meget.
  Politiet opfordrer på Twitter folk til ikke at lade julegaveindkøb ligge i synligt fremme i bilen.
  Oplysninger i sagen kan gives på 114.
  SDBG Lokalpoliti. Modtaget otte anm. om tyv. fra bil i SDBG sket i aften/nat. Husk at tømme bilen for værdier inden tyven gør det #politidk
  
  SDBG Lokalpoliti 2/2. GM beskr. som; mand, norm af bygn. 160-170 cm høj, iført mørk jakke, hvid styrthjelm med mønster.Hvem er han?#politidk
  
  